ब्रिटेनमा भने कलाकारलाई राजनीतिमा स्थापित हुन अमेरिकामा जति सजिलो छैन　। अभिनेत्री ग्लेन्डा ज्याक्सनलाई छाडिदिने हो भने ब्रिटेनमा कलाकारहरू राजनीतिमा त्यति जम्न सकेका छैनन्　। फिल्मी जीवनमा दुईवटा ओस्कार प्राप्त गरेपछि उनले ग्लामरको दुनियाँबाट बिदा लिएकी थिइन् र राजनीतिमा प्रवेश गरेकी थिइन्　। सन् १९९२मा उनी लेबर पार्टीको सांसद निर्वाचित भएकी थिइन्　। टोनी ब्लेयरको सरकारमा उनी मन्त्री भएकी थिइन्　। तर, यस वर्षको चुनावमा उनले राजनीतिक जीवनका लागि संघर्ष गर्नुपरेको थियो　। केवल ४२ मतले उनले उत्तरी लन्डनको आफ्नो सिट जोगाउन सफल भएकी थिइन्　।
